recursal/SuperWikiNEXT-32B huggingface dataset:
Ο **νεροβούβαλος** (επιστημονική ονομασία: *Bubalus bubalis*) είναι μεγάλο βοοειδές το προέρχεται από την Ινδική υποήπειρο, τη νοτιοανατολική Ασία και την Κίνα. Σήμερα έχει επεκταθεί στην Ευρώπη, την Αυστραλία, τη Βόρεια και Νότια Αμερική και μερικές χώρες της Αφρικής. Ο άγριος νεροβούβαλος (*Bubalus arnee*), ιθαγενής στη Νοτιοανατολική Ασία, θεωρείται ως διαφορετικό είδος, αλλά πιθανότατα αποτελεί τον πρόγονο του οικόσιτου νεροβούβαλου.

Αναγνωρίζονται δύο είδη νεροβούβαλων, με βάση μορφολογικά και συμπεριφορικά κριτήρια: ο ποτάμιος βούβαλος της Ινδίας, ο οποίος απαντά επίσης δυτικότερα στην Αίγυπτο, τα Βαλκάνια και την Ιταλία, και ο βούβαλος των βάλτων, από το Άσαμ στα δυτικά προς τη νοτιοανατολική Ασία και την κοιλάδα του Γιανγκτσέ στην Κίνα στα ανατολικά. Η προέλευση του νεροβούβαλου αμφισβητείται, αν και φυλογενετικές μελέτες υποδεικνύουν ότι ο ποτάμιος βούβαλος εξημερώθηκε στην Ινδία πριν 5.000 χρόνια και ο βούβαλος των βάλτων στην Κίνα πριν 4.000 χρόνια. Οι νεροβούβαλοι ήταν αντικείμενο εμπορείου στη Μεσοποταμία και στον πολιτισμού της κοιλάδας του Ινδού.

Υπάρχουν τουλάχιστον 130 εκατομμύρια νεροβούβαλοι και περισσότεροι άνθρωποι εξαρτώνται από αυτούς παρά οποιοδήποτε άλλο οικόσιτο ζώο. Είναι κατάλληλοι για το όργωμα των οριζώνων και το γάλα τους είναι πλουσιότερο σε λίπος και πρωτεΐνες σε σχέση με το αγελαδινό. Ένας μεγάλος άγριος πληθυσμός εγκαταστάθηκε στην Αυστραλία στα τέλη του 19ου αιώνα και μικρότερα άγρια κοπάδια βρίσκονται στην Παπούα Νέα Γουινέα, την Τυνησία και τη βορειοανατολική Αργεντινή.

Παραπομπές
----------

1. 1 2 3  Cockrill, W. R. (1977). *The water buffalo* (PDF). Rome: Animal Production and Health Series No. 4. Food and Agriculture Organization of the United Nations. Αρχειοθετήθηκε από το πρωτότυπο (PDF) στις 16 Ιουνίου 2013. Ανακτήθηκε στις 26 Μαΐου 2020.
2. ↑  Lau, C. H.; Drinkwater, R. D.; Yusoff, K.; Tan, S. G.; Hetzel, D. J. S.; Barker, J. S. F. (1998). «Genetic diversity of Asian water buffalo (*Bubalus bubalis*): mitochondrial DNA D-loop and cytochrome b sequence variation». *Animal Genetics* **29** (4): 253–264. doi:10.1046/j.1365-2052.1998.00309.x. PMID 9745663. .
3. ↑  Cockrill, W. R. επιμ. (1974). *The husbandry and health of the domestic buffalo*. Rome: Food and Agriculture Organization of the United Nations.
4. ↑  Yang, D. Y.; Liu, L.; Chen, X.; Speller, C. F. (2008). «Wild or domesticated: DNA analysis of ancient water buffalo remains from north China». *Journal of Archaeological Science* **35** (10): 2778–2785. doi:10.1016/j.jas.2008.05.010. .
5. ↑  McIntosh, J. (2008). The Ancient Indus Valley: New Perspectives. ABC-CLIO, Santa Barabara.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85145537
* GND: 4256274-0

 |

 |
O **Ραϊμόντο Ινκόνις**, (Ιταλικά: Raimondo Inconis, γενν. Σαν Γκαβίνο Μονρεάλε 27 Μαρτίου, 1959) είναι Ιταλός φαγκοτίστας και κόντρα φαγκοτίστας. Θεωρείται ένας από τους μεγαλύτερους κόντρα φαγκοτίστες του 20ού αιώνα.Ο Inconis γεννήθηκε στο Σαν Γκαβίνο Μονρεάλε της Ιταλίας. Άρχισε να παίζει πιάνο στην ηλικία των επτά και λίγο αργότερα ξεκίνησε το κόντρα φαγκότο, σπουδάζοντας με τον Ορλάντο Πίττο, στο Ωδείο του Κάλιαρι, όπου αποφοίτησε με τις υψηλότερες τιμές.

Εκτιμώμενος ως ακούραστος και σχολαστικός ερευνητής βιογραφικών και ιστορικών πηγών για το κόντρα φαγκότο, ανέλαβε το 1994 για τον εκδοτικό οίκο Ricordi του Μιλάνου την επιμέλεια του βιβλίου: *Il Controfagotto, Storia e Tecnica (Το κόντρα φαγκότο, ιστορία και τεχνική)*- ER 3008 / ISMN 979-0-041-83008-7 .

Παραπομπές
----------

1. ↑  «Library of Congress Authorities». *lccn.loc.gov*. Ανακτήθηκε στις 10 Σεπτεμβρίου 2020.
2. ↑  «Contrabassoon.org». Raimondo Inconis Biography. Αρχειοθετήθηκε από το πρωτότυπο στις 2021-09-21.. Ανακτήθηκε στις 2016-05-12.
3. ↑  «Bayerische Staats Bibliothek». Raimondo Inconis.. Ανακτήθηκε στις 2016-05-12.

Εξωτερικοί σύνδεσμοι
--------------------

* Conservatorio di Musica Cagliari

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 65146331968618692470
* **Europeana**: agent/base/136613
* LCCN: no2016053298
* GND: 1055969632

 |

 |
Η **Μπανανιέρα**  - (αγγλ. *banana boat song*) είναι λαϊκό τραγούδι της Τζαμάικα, σε στυλ καλύψο. Έγινε δημοφιλές στην εκτέλεση του Χάρι Μπελαφόντε.

Ιστορία
-------

Οι ρίζες του τραγουδιού πάνε πίσω στο λαϊκό τοπικό τραγούδι της Καραϊβικής με τίτλο «Ξημερώνει» (*Day dah light*). Το τραγούδι διηγείται την ιστορία των σκλάβων που μέρα νύχτα φόρτωναν μπανάνες στα μπούκα των καραβιών. Έβλεπαν τον αυγερινό και τραγουδούσαν «τέλειωσε η βάρδια, ξημέρωσε, πάμε σπίτι». Είδαν την αυγή και το σχετικό τέλος της βάρδιας: *το φως της Ημέρας να έρθει και θέλω να πάω σπίτι*. Αυτό είναι και το γνήσιο ρεφρέν του τραγουδιού.

Παραπομπές
----------

Εξωτερικοί σύνδεσμοι
--------------------

* Pittsburgh Post-Gazette vom 27. Αρχειοθετήθηκε 2011-08-10 στο Wayback Machine. November 2005: Liedtext Αρχειοθετήθηκε 2011-08-10 στο Wayback Machine. (englisch)
Τα Νησιά Φάραλλον από τα Νοτιοανατολικά.
Τα νησιά **Φάραλλον** ή **Φαραγιόνες** (από το ισπανικό farallón που σημαίνει «κολόνα» ή «θαλάσσιος βράχος»), είναι μια ομάδα νησιών στον κόλπο Φάραλλον, στα ανοιχτά της ακτής του Σαν Φρανσίσκο της Καλιφόρνια των Ηνωμένων Πολιτειών. Τα νησιά αναφέρονται μερικές φορές από τους ναυτικούς και ως Δόντια του Διαβόλου. Η τοποθεσία τους είναι 30 μίλια (48 χλμ.) έξω από τη Χρυσή Πύλη και 20 μίλια (32 χλμ.) νότια της χερσονήσου Πόιντ Ρέγιες. Είναι ορατά από την ηπειρωτική χώρα τις μέρες που είναι καθαρές. Τα νησιά αποτελούν μέρος της πόλης και της κομητείας του Σαν Φρανσίσκο. Το μόνο κατοικημένο τμήμα των νησιών βρίσκεται στο νοτιοανατολικό νησί Φάραλλον, όπου διαμένουν ερευνητές από το Μπλε Σημείο Προστασίας της Επιστήμης (**Point Blue Conservation Science**) και την Υπηρεσία Ψαριών και Άγριας Ζωής των ΗΠΑ. Στα νησιά απαγορεύεται η πρόσβαση για το κοινό. Το Εθνικό Καταφύγιο Άγριας Ζωής των Νήσων Φάραλλον (**Farallon Islands National Wildlife Refuge**) είναι ένα από τα 63 εθνικά καταφύγια άγριας ζωής που έχουν χαρακτηριστεί από το Κογκρέσο ως ισχύον καθεστώς άγριας φύσης. Το 1974 ιδρύθηκε η Άγρια Ζωή των Φαραλλόν (**Farallon Wilderness**) και περιλαμβάνει όλα τα νησιά εκτός από το Νοτιοανατολικό νησί, συνολικά 141 στρέμματα (57 εκτάρια). Επιπλέον, τα νερά που περιβάλλουν τα νησιά προστατεύονται ως μέρος του Εθνικού Θαλάσσιου Καταφυγίου των νησιών Φαραλλόν (**Greater Farallones National Marine Sanctuary**).

Ιστορία
-------

Συχνό είναι το φαινόμενο Φάτα Μοργκάνα στα νησιά Φάραλλον το οποίο τα καθιστά περιστασιακά ορατά από την ηπειρωτική χώρα, έτσι οι ιθαγενείς Αμερικανοί που ζούσαν στην περιοχή του Σαν Φρανσίσκο το γνώριζαν και πίστευαν ότι ήταν κατοικία των πνευμάτων των νεκρών. Δεν πιστεύεται όμως ότι ταξίδεψαν στα νησιά.

### Χωματερή πυρηνικών αποβλήτων

Από το 1946 έως το 1970, η θάλασσα γύρω από τις νήσους Φάραλλον χρησιμοποιήθηκε ως χώρος απόθεσης ραδιενεργών αποβλήτων υπό την εξουσία της Επιτροπής Ατομικής Ενέργειας των ΗΠΑ σε μια τοποθεσία γνωστή ως χωματερή πυρηνικών αποβλήτων του νησιού Φάραλλον. Το μεγαλύτερο μέρος της απόρριψης πραγματοποιήθηκε πριν από το 1960 ενώ κάθε μελλοντική απόρριψη ραδιενεργών αποβλήτων από τις Ηνωμένες Πολιτείες τερματίστηκε το 1970.

Παραπομπές
----------

1. ↑  «Devils teeth mysterious sharks». *Shark Steward*.
2. ↑  Zinkova, Mila (11 Νοεμβρίου 2011). «Superior Mirage of Farallon Islands». *Earth Science Picture of the Day*.
3. ↑  «Radioactive Waste Dumping off the Coast of California» (PDF). U.S. ENVIRONMENTAL PROTECTION AGENCY - Office of Radiation Programs Washington, D.C. 20460. 14 Αυγούστου 1985. Αρχειοθετήθηκε από το πρωτότυπο (PDF) στις 22 Ιουλίου 2011. Ανακτήθηκε στις 29 Αυγούστου 2023.

Εξωτερικοί σύνδεσμοι
--------------------

* Πολυμέσα σχετικά με το θέμα  Farallon Islands στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 249067702
* GND: 4251844-1
* NKC: ge132363

 |

 |
Συντεταγμένες: 57°05′34″N 9°50′57″E﻿ / ﻿57.092778°N 9.849167°E﻿ / 57.092778; 9.849167

| Αεροδρόμιο Άλμποργκ  |
| --- |
| Γενικά |
| IATA: | **AAL** | ICAO: | **EKYT** |
| Τύπος Αεροδρομίου | Πολιτικό και στρατιωτικό |
| Χειριστής | Aalborg Lufthavn a.m.b.a. |
| Ιδιοκτησία |  |
| Εξυπηρετεί | Νουρέσαντυ, Άλμποργκ, Δανία |
| Γεωγραφικές Συντεταγμένες | 57°05′34″N 009°50′57″E |
| 3 μέτρα ή 10 πόδια |
| Διάδρομοι |
| Κατεύθυνση | Μήκος | Επιφάνεια |
| Μέτρα | Πόδια |
| 08L/26R(ILS) | 2,654 | 8,707 | Τσιμέντο, άσφαλτος, ασφαλτόπανο |
| 08R/26L(ILS) | 2,549 | 8,363 | Άσφαλτος |
| Στατιστικά (2014) |
| Επιβάτες | 1.456.496 |
| Πηγή: Δανική υπηρεσία AIP |

Το **Αεροδρόμιο Άλμποργκ** (*δανικά: Aalborg Lufthavn‎*, IATA: AAL, ICAO: EKYT) είναι πολιτικό και στρατιωτικό αεροδρόμιο κοντά στη πόλη Νουρέσαντυ και σε απόσταση 6,5 χιλιομέτρων από το κέντρο της Άλμποργκ. Εξυπηρετεί την ευρύτερη περιοχή της Άλμποργκ, που αποτελεί το τρίτο πολυπληθέστρο πολεοδομικό συγκρότημα στη Δανία.

Ιστορικό
--------

Ξεκίνησε τη λειτουργία του το 1938 με σκοπό να αποτελέσει το δεύτερο σημαντικότερο αερολιμένα στη χώρα. Κατά την διάρκεια του Β΄ Παγκοσμίου Πολέμου, το αεροδρόμιο καταλήφθηκε από τις δυνάμεις κατοχής και χρησιμοποιήθηκε από τη γερμανική πολεμική αεροπορία. Ο υπάρχων τερματικός σταθμός χτίστηκε το 2001, ενώ οι εγκαταστάσεις του επεκτάθηκαν από το 2007 έως το 2013, με προέκταση του επιβατικού σταθμού και αύξηση του αριθμού των πυλών.

Βρίσκεται σε ύψος 3 μέτρων από τη στάθμη της θάλασσας, ενώ έχει δύο διάδρόμους προσγείωσης-απογείωσης. Στο αεροδρόμιο έχει την έδρα της η δανική αεροπορική εταιρία *"North Flying"*, ενώ και η *"Greenland Express"* χρησιμοποιεί το αεροδρόμιο ως μία από τις βάσεις της. Το 2019, αναμένεται η σύνδεση του αεροδρομίου με τον προαστιακό σιδηρόδρομο του Άλμποργκ.

Παραπομπές
----------

1. ↑  Passagertal 2000–2014
2. 1 2  
«EKYT – Aalborg» (PDF). *AIP Denmark*. Copenhagen: Trafikstyrelsen/Danish Transport Authority. 13 Δεκεμβρίου 2012. AD 2 – EKYT. Αρχειοθετήθηκε από το πρωτότυπο (PDF) στις 16 Σεπτεμβρίου 2012. Ανακτήθηκε στις 6 Ιανουαρίου 2013.
3. ↑  Pipes, Jason. «Bordfliegergruppe 196». *Feldgrau.com*. Ανακτήθηκε στις 13 Μαΐου 2016.
4. ↑  "Contact Us Αρχειοθετήθηκε 2011-12-29 στο Wayback Machine.." North Flying. Retrieved on 15 December 2011. "North Flying's headquarters are located in Aalborg Airport." and "North Flying A/S North Flying Terminal Aalborg Airport DK – 9400 Nørresundby Denmark"

Εξωτερικοί σύνδεσμοι
--------------------

 Πολυμέσα σχετικά με το θέμα  Aalborg Airport στο Wikimedia Commons

* Επίσημη ιστοσελίδα, www.aal.dk Αρχειοθετήθηκε 2017-10-29 στο Wayback Machine.
Ο **Εμιλιάνο Σέχου** (αλβανικά: **Emiljano Sehu**, γενν. 10 Ιουνίου 1998) είναι Αλβανός ποδοσφαιριστής που αγωνίζεται ως αμυντικός στον Αλμωπό Αριδαίας.

Ποδοσφαιρική καριέρα
--------------------

Ο Σέχου αγωνίστηκε στην ομάδα του Πλατανιά από το 2014 ως το 2016, ενώ τη σεζόν 2016-17 συμμετείχε αρχικά με τη Λουφτετάρι στο πρωτάθλημα Αλβανίας και στη συνέχεια με την Α.Ε.Ε.Κ. ΙΝ.ΚΑ. στην ελληνική Γ΄ Εθνική.

Το καλοκαίρι του 2017, πήγε ως ελεύθερη μεταγραφή στον Α.Ο. Καβάλας, με τον οποίο συμμετείχε επίσης στο πρωτάθλημα Γ΄ Εθνικής, ενώ μετά το τέλος της σεζόν συμφώνησε για τη νέα χρονιά με την Επισκοπή Ρεθύμνου, αγωνιζόμενος έτσι και τη σεζόν 2018-19 στη Γ΄ Εθνική.

Το καλοκαίρι του 2019, ο Σέχου μεταπήδησε στον Ο.Φ. Ιεράπετρας, για να τον ενισχύσει στη Football League, μετά την άνοδό του από τη Γ΄ Εθνική ως πρωταθλητής του 5ου Ομίλου.

Το καλοκαίρι του 2021, ο Σέχου υπέγραψε συμβόλαιο με τον Αλμωπό Αριδαίας που συμμετέχει στην Super League 2.

Παραπομπές
----------

1. ↑  «Emiljano Shehu - Player Profile | Transfermarkt». *transfermarkt.com*.
2. ↑  «ΑΟ Καβάλας: Πήρε Σέχου, «έκλεισε» Προβατίδη και Αδαμάκη». *kavalapost.gr*. Αρχειοθετήθηκε από το πρωτότυπο στις 2020-08-13. .
3. ↑  Ανακοίνωση του ΟΦΙ περί απόκτησης του Σέχου[*νεκρός σύνδεσμος*], στον επίσημο ιστότοπο του συλλόγου.
4. ↑  «Στην Αριδαία ο Σέχου | athlitiko». *Athlitiko.gr | Το αθλητικό site της Κρήτης*. 28 Αυγούστου 2021. Ανακτήθηκε στις 28 Αυγούστου 2021.
Ένας βομβητής Motorola
**Βομβητής** ή **τηλεειδοποιητής** είναι μια ασύρματη τηλεπικοινωνιακή συσκευή που λαμβάνει και εμφανίζει αλφαριθμητικά ή φωνητικά μηνύματα. Οι βομβητές μπορούν να λάβουν μηνύματα να αναγνωρίζουν, να απαντούν και να δημιουργούν μηνύματα χρησιμοποιώντας έναν εσωτερικό πομπό.

Οι βομβητές αναπτύχθηκαν τη δεκαετία του 1950 και 1960, αλλά διαδόθηκαν ευρέως τη δεκαετία του 1980. Τον 21ο αιώνα, η ευρεία διαθεσιμότητα κινητών τηλεφώνων και smartphones έχει μειώσει σημαντικά την προώθηση βομβητών.

Παραπομπές
----------

1. ↑  «What is pager? - Definition». WhatIs.com.
2. ↑  «Japan's last pagers beep for the final time». *BBC News*. 2019-10-01.. Ανακτήθηκε στις 2021-03-21.
Ο **Πόπο Β'**, γερμ.: *Markgraf von Istrien (1090–1093), Markgrafen von (Unter-)Kärnten, Krain und der Mark an der Sann* (απεβ. το 1098), κόμης της Βαϊμάρης-Ορλαμούντε, ήταν μάργραβος της Καρνιόλας από το 1070, και της Ιστρίας από το 1096 έως το τέλος του.

Βιογραφία
---------

Ήταν γιος του Ούλρικ Α΄ μαργράβου της Καρνιόλας, τον οποίο διαδέχθηκε μετά το τέλος του το 1070. Η μητέρα του Σοφία των Άρπαντ ήταν κόρη του βασιλιά Μπέλα Α΄ της Ουγγαρίας. Ήταν λοιπόν από βασιλικό αίμα.

Οικογένεια
----------

Νυμφεύτηκε τη Ρίχγκαρντ (λατιν.: *Richardis*), κόρη του κόμη Ένγκελμπερτ Α΄ κόμη του Σπόνχαϊμ, ο οποίος κυβέρνησε την Ιστρία μέχρι το τέλος του την 1η Απριλίου 1096. Σύμφωνα με το χρονικό του 1170 *Ιστορία των Γουέλφων* (Historia Welforum), ο Πόπο Β΄ και η Ρίχγκαρντ είχαν δύο τέκνα:

* Σοφία (απεβ. 1132), παντρεύτηκε τον Μπέρτολντ Β΄ κόμη του Άντεχς, μητέρα του Μπέρτολντ Α΄ μαργράβου της Iστρίας (1110 ή 1122 - 1188)
* Χέντβιχ, παντρεύτηκε πρώτα τον Χέρμαν Α΄ κόμη του Βίντσενμπουργκ και μετά τον Aδαλβέρτο Β΄ κόμη του Μπόγκεν.

Ο Πόπο παρέμεινε πιστός υποστηρικτής του Ερρίκου Δ' των Σαλίων βασιλιά της Γερμανίας κατά τη διάρκεια της Έριδας της Περιβολής. Λόγω της έλλειψης επιζώντων γιων, τον διαδέχθηκε ο μικρότερος αδελφός του Ούλρικ Β΄.

Βιβλιογραφικές αναφορές
-----------------------

* Peter Štih: Studien zur Geschichte der Grafen von Görz – Die Ministerialen und Milites der Grafen von Görz in Istrien und Krain, R. Oldenbourg Verlag, Wien-München 1996

Παραπομπές
----------

1. ↑  p64710.htm#i647093. Ανακτήθηκε στις 7  Αυγούστου 2020.
2. ↑  Leo van de Pas: (Αγγλικά) *Genealogics*. 2003.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 88147739
* GND: 138081581

 |

 |
Το μέγαρο του Ναυτικού Απομαχικού Ταμείου
Το **Ναυτικό Απομαχικό Ταμείο** (**Ν.Α.Τ.**) είναι ο πρωτογενής ασφαλιστικός φορέας και αποτελούσε το βασικό ίδρυμα κοινωνικής προστασίας των Ελλήνων ναυτικών. Είναι ο αρχαιότερος οργανισμός κοινωνικής ασφάλισης τόσο της Ελλάδας όσο και της Ευρώπης.

Ιδρύθηκε με τον Νόμο ΧΛΘ του 1861 μετά από προσωπική παρέμβαση της βασίλισσας Αμαλίας που οραματίσθηκε ένα πρωτοποριακό για τα τότε δεδομένα εθνικό φορέα ασφάλισης για τους Έλληνες ναυτικούς.

Αποτελεί ΝΠΔΔ και τελεί υπό την εποπτεία του Υπουργείου Εργασίας και Κοινωνικής Ασφάλισης με κύριο σκοπό την ασφάλιση των εργαζομένων στη θάλασσα. Πόροι του Ιδρύματος αποτελούν κυρίως οι ασφαλιστικές εισφορές των πλοιοκτητών και των ναυτικών (κατά ποσοστό επί των αποδοχών τους) οι οποίες και καταβάλλονταν στο νόμισμα πληρωμής των ναυτικών, καθώς και από άλλες περιορισμένες όμως πηγές (π.χ. έκδοση αδειών αλιείας, ρυμουλκών, άρση ναυαγίων κλπ).

Η ασφάλιση που παρέχεται από το ΝΑΤ είναι τόσο η παροχή κύριας όσο και επικουρικής σύνταξης. Η επικουρική σύνταξη νομοθετήθηκε με τον Ν. 1482 του 1984. Στο ΝΑΤ ασφαλίζονται τόσο οι ίδιοι οι ναυτικοί (που λαμβάνουν σύνταξη λόγω γήρατος, ή ανικανότητας ή ατυχήματος και υπό προϋποθέσεις επικουρική σύνταξη) όσο και οι οικογένειές τους (που λαμβάνουν σύνταξη στη περίπτωση θανάτου του ναυτικού).

Στο Διοικητικό Συμβούλιο του ΝΑΤ μετέχουν ο Διοικητής, εκπρόσωποι των πλοιοκτητών και των ναυτικών, ακθώς και ειδικός σύμβουλοι περί τα ασφαλιστικά. Επίσης, συμμετέχει εκπρόσωπος των εργαζομένων.

Μέχρι το έτος 1982 του Δ.Σ. του ΝΑΤ προήδρευε ανώτερος αξιωματικός του Λιμενικού Σώματος. Επίσης, σε ορισμένες διοικητικές μονάδες του φορέα προΐσταντο αξιωματικοί του Λ.Σ. Η είσπραξη των ασφαλιστικών εισφορών του Ταμείου διενεργείται είτε απευθείας από τον φορέα είτε από τις κατά τόπους Λιμενικές Αρχές, εις δε το εξωτερικό από τα προξενικά λιμεναρχεία και τις παράλιες ελληνικές Προξενικές Αρχές. Από τα έσοδα που αποκομίζει το ΝΑΤ παρέχεται στους ναυτικούς μέσω του ΕΟΠΥΥ ιατροφαρμακευτική περίθαλψη σε όλους τους ναυτικούς, είτε εν ενεργεία, είτε συνταξιούχους. 

Η έδρα του ΝΑΤ βρίσκεται στον Πειραιά (στην οδό Εθνικής αντιστάσεως 1, έναντι του Καθεδρικού Ναού της πόλης) και εξυπηρετεί ανάγκες ναυτικών σε όλη την επικράτεια.

Το 2017 με την ίδρυση του e-ΕΦΚΑ το ΝΑΤ συνεχίζει να λειτουργεί αυτόνομα καταρχήν για τις μη ασφαλιστικές του αρμοδιότητες καθώς και για τον υπολογισμό και είσπραξη των ασφαλιστικών εισφορών των ναυτικών για τις συντάξεις και λοιπές παροχές που καταβάλει πλέον ο e-ΕΦΚΑ.

Δείτε επίσης
------------

* Μετάλλιο Ναυτικού Απομαχικού Ταμείου

Εξωτερικοί σύνδεσμοι
--------------------

* Επίσημη ιστοσελίδα

Παραπομπές
----------

1. ↑  «Νόμος 1482/1984 - ΦΕΚ 153/Α/8-10-1984». *e-nomothesia.gr | Τράπεζα Πληροφοριών Νομοθεσίας*. Ανακτήθηκε στις 16 Απριλίου 2022.
2. ↑  «Ιστορικό & σκοπός – Ν.Α.Τ. Ναυτικό Απομαχικό Ταμείο». Ανακτήθηκε στις 16 Ιουνίου 2023.
Αυτό το λήμμα αφορά το μυθικό πρόσωπο.  Για άλλες σημασίες, δείτε: Μορφέας (αποσαφήνιση).  

Στην ελληνορωμαϊκή μυθολογία, με το όνομα **Μορφέας** (στα αρχαία **Μορφεύς**, δηλαδή αυτός που δίνει μορφή, σχήμα) είναι γνωστός ένας από τους χίλιους γιους του Ύπνου, ή ένας από τους αδελφούς του, ώστε η Νυξ ήταν είτε μητέρα, είτε γιαγιά του Μορφέως κατα τον Ησίοδο. Άλλη εκδοχή παρουσιάζει ως μητέρα του, την Πασιθέα. Ο Μορφέας ήταν επιφορτισμένος με την «αποστολή» να παίρνει διάφορες ανθρώπινες μορφές με τις οποίες εμφανιζόταν στα όνειρα των ανθρώπων. Στο έργο του τον υποβοηθούσαν υπηρέτες που ονομάζονταν Όνειροι, όπως ο Φοβήτορας και ο Φάντασος. Γενικότερα, ο Μορφέας θεωρήθηκε ως ο θεός των ονείρων, ιδίως στη ρωμαϊκή και στη μεταγενέστερη δυτική παράδοση. Ο Οβίδιος αναφέρει ότι ο Μορφέας επικεντρωνόταν στις ανθρώπινες μορφές των ονείρων, ενώ ο Φοβήτορας στις ζωικές μορφές και ο Φάντασος στα άψυχα αντικείμενα. Εξάλλου αναφέρεται ότι ο Μορφέας, ως επικεφαλής, είχε ιδιαίτερη ευθύνη για τα όνειρα των βασιλιάδων και των ηρώων. Ο Μορφεύς παριστάνεται με φτερούγες, που ήταν τόσο δυνατές και ανθεκτικές ώστε μπορούσαν να τον μεταφέρουν στα πέρατα της Γης.

Εικόνες
-------

* Μορφέας και Ίρις (1811) Μουσείο ΕρμιτάζΜορφέας και Ίρις (1811) Μουσείο Ερμιτάζ
* Η βάρκα του Χάρωντα, ο ύπνος της Νύχτας και ο Μορφέας (1684–1686)Η βάρκα του Χάρωντα, ο ύπνος της Νύχτας και ο Μορφέας (1684–1686)

Δείτε επίσης
------------

* Το φάρμακο **μορφίνη** (αρχικώς «μόρφιον», morphium) πήρε το όνομά του από τον Μορφέα.
* Κόσμος των ονείρων (μυθολογία)

Πηγές
-----

* Emmy Patsi-Garin, *Επίτομο λεξικό Ελληνικής Μυθολογίας*, εκδ. Χάρη Πάτση, Αθήνα 1969

Εξωτερικοί σύνδεσμοι
--------------------

* Πολυμέσα σχετικά με το θέμα  Morpheus στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 46156372403807541910
* LCCN: no2019101435

 |

 |
"Το **When Were Young** είναι τραγούδι που ηχογραφήθηκε από την Αγγλίδα τραγουδίστρια και τραγουδοποιό Αντέλ. Κυκλοφόρησε στις 22 Ιανουαρίου του 2016 από την XL Recordings ως το δεύτερο σινγκλ από το τρίτο άλμπουμ της, *25* (2015). Η Αντέλ συνέγραψε το τραγούδι με τον Tobias Jesso Jr. ενώ την παραγωγή του κομματιού ανέλαβε ο Ariel Rechtshaid. Το **When We Were Young** είναι μία soul μπαλάντα, με στίχους που μιλούν για την νοσταλγία αναμνήσεων με ένα αγαπημένο πρόσωπο. Το τραγούδι απέσπασε παγκόσμια αναγνώριση, με τους κριτικούς να επαινούν τους στίχους, τη συγκρατημένη παραγωγή και τη φωνητική απόδοση της Αντέλ."

Μετά την κυκλοφορία του *25*, το "When Were Young" είχε ήδη πωλήσει 150.000 ψηφιακά αντίτυπα στις Ηνωμένες Πολιτείες ως κομμάτι άλμπουμ. Το τραγούδι έφτασε στο top 10 στο Βέλγιο, Καναδάς, Τσεχική Δημοκρατία, Φινλανδία, Πορτογαλία, Σκωτία, Σλοβακία, Νότια Αφρική, Ελβετία, το Ηνωμένο Βασίλειο και στις Ηνωμένες Πολιτείες. Το τραγούδι δεν έλαβε ποτέ επίσημο μουσικό βίντεο, αν και μια έκδοση του τραγουδιού που γυρίστηκε στα The Church Studios κυκλοφόρησε μέσω Vevo. Η Adele προώθησε το τραγούδι με ζωντανές εμφανίσεις στα *Adele at the BBC*, *Saturday Night Live*, *Adele Live in New York City* και  *The Ellen DeGeneres Show*.

Ζωντανές Εμφανίσεις (Live)
--------------------------

Η Adele ερμηνεύει το τραγούδι στο Genting Arena, Μάρτιος 2016
Η πρώτη ζωντανή εμφάνιση του κομματιού γυρίστηκε στα The Church Studios του Λονδίνου και ανέβηκε στον λογαριασμό της VEVO στις 17 Νοεμβρίου 2015. Η Adele ερμήνευσε το τραγούδι ζωντανά στο *Adele at the BBC*, το οποίο ηχογραφήθηκε στο The London Studios στις 2 Νοεμβρίου 2015 και μεταδόθηκε στο BBC One στις 20 Νοεμβρίου 2015. Ερμήνευσε το τραγούδι στο *Saturday Night Live* στις 21 Νοεμβρίου 2015. Η Adele ερμήνευσε επίσης το τραγούδι στο *Adele Live in New York City*, το οποίο ηχογραφήθηκε σε μια εκπομπή μόνο για μία νύχτα στο Radio City Music Hall στις 17 Νοεμβρίου 2015 και μεταδόθηκε στις NBC στις 14 Δεκεμβρίου 2015. Στις 17 Φεβρουαρίου 2016, η Αντέλ ερμήνευσε το τραγούδι στο *The Ellen DeGeneres Show*. Η Adele ερμήνευσε το "When We Were Young" ως το τελευταίο τραγούδι στα 2016 Brit Awards στο Λονδίνο. Η Adele συμπεριέλαβε το τραγούδι στο σετ της Glastonbury Festival 2016 για περισσότερα από 135.000 άτομα. Το "When We Were Young" προστέθηκε επίσης στο set list της Adele Live 2016 Tour.

Παραπομπές
----------

1. ↑
2. ↑  \
3. ↑  "
4. ↑
5. ↑
6. ↑
7. ↑
8. ↑
9. ↑
10. ↑
11. ↑
12. ↑
Το **Grand Hotel Γερεβάν** (αρμενικά: Գրանդ Հոթել Երևան‎ ), γνωστό και ως GHY είναι ένα ξενοδοχείο κατηγορίας πέντε αστέρων το οποίο βρίσκεται στην κεντρική συνοικία Κέντρον του Γερεβάν, στην Αρμενία. Το ξενοδοχείο λειτούργησε για πρώτη φορά το 1926, κατά τη διάρκεια της Σοβιετικής Περιόδου, με τη μορφή κρατικής επιχείρησης. Πρόκειται για ένα από τα παλαιότερα ξενοδοχεία στη σύγχρονη Αρμενία, καθώς και το παλαιότερο λειτουργικό ξενοδοχείο στο Γερεβάν.  

Το Grand Hotel Γερεβάν βρίσκεται επί της οδού Αμποβιάν 14 και έχει θέα στην πλατεία Σαρλ Αζναβούρ, ενώ δίπλα του βρίσκεται η Ένωση Καλλιτεχνών της Αρμενίας.

Ιστορία
-------

Το Grand Hotel Γερεβάν λειτούργησε για πρώτη φορά το 1926 ως κρατικό ξενοδοχείο της Αρμενικής ΣΣΔ, με βάση το σχέδιο του αρχιτέκτονα Νικολάι Μπουνιατιάν. Ήταν γνωστό ως Intourist Hotel, ονομασία την οποία πήρε από το πρακτορείο Intourist, το οποίο ήταν ο ρυθμιστικός φορέας για τα ξενοδοχεία και τον τουρισμό στη Σοβιετική Ένωση. Έτσι, το Ξενοδοχείο Γερεβάν έγινε το πρώτο ξενοδοχείο που άνοιξε στη Σοβιετική Αρμενία. 

Κατά τη δεκαετία του 1930, το ξενοδοχείο έγινε το σημείο τακτικών συναντήσεων των διανοουμένων της πόλης, μεταξύ των οποίων οι Γεγκίσε Σαρέντ, Γερβάντ Κοσάρ και Βαχράν Παπαζιάν. 

Το 1959, το πρακτορείο Intourist μεταφέρθηκε στο νεόδμητο τότε ξενοδοχείο *Αρμενία* στην Πλατεία Δημοκρατίας, και από τότε το Intourist Hotel έγινε γνωστό ως Ξενοδοχείο Γερεβάν.

Μετά την κατάρρευση της ΕΣΣΔ, το Ξενοδοχείο Γερεβάν εξαγοράστηκε από την ιταλική εταιρεία Renco Sp Α. και, μετά από μια σειρά εκτεταμένων ανακαινίσεων, άνοιξε εκ νέου ως το τεσάρων αστέρων Golden Tulip Hotel Yerevan το 1999, λειτουργώντας στο πλαίσιο του ομίλου Groupe du Louvre. Το 2009, μετά από μια μεγάλη ανακαίνιση, το κτήριο αναβαθμίστηκε σε ξενοδοχείο πέντε αστέρων για να γίνει γνωστό ως Royal Tulip Grand Hotel Yerevan μέχρι το τέλος του 2016. 

Τη διαχείριση του Grand Hotel Γερεβάν έχει επί του παρόντος ο όμιλος Small Luxury Hotels of the World από τις αρχές του 2017.

Φωτογραφίες
-----------

* Η θέα του ξενοδοχείου στην πλατεία ΑσναβούρΗ θέα του ξενοδοχείου στην πλατεία Ασναβούρ
* Σιντριβάνι στην πλατεία ΑσναβούρΣιντριβάνι στην πλατεία Ασναβούρ
* Εσωτερική άποψη του ξενοδοχείουΕσωτερική άποψη του ξενοδοχείου
* Το ξενοδοχείο το βράδυΤο ξενοδοχείο το βράδυ

Παραπομπές
----------

1. 1 2 3  *Wiki Loves Monuments monuments database*. 7  Νοεμβρίου 2017. tools.wmflabs.org/heritage/api/api.php?action=search&format=json&srcountry=am&srlang=hy&srid=1.6%2F176.3.3.
2. ↑  «Grand Hotel Yerevan». Αρχειοθετήθηκε από το πρωτότυπο στις 13 Ιουλίου 2018. Ανακτήθηκε στις 7 Νοεμβρίου 2021.
3. ↑  Grand Hotel Yerevan history
4. ↑  «Երեւան» հյուրանոց` կենդանի պատմություն
5. ↑  «Golden Tulip Hotel in Yerevan». Αρχειοθετήθηκε από το πρωτότυπο στις 21 Ιανουαρίου 2017. Ανακτήθηκε στις 4 Δεκεμβρίου 2016.
6. ↑  «Grand Hotel Yerevan, member of the Small Luxury Hotels of the World». Αρχειοθετήθηκε από το πρωτότυπο στις 20 Οκτωβρίου 2017. Ανακτήθηκε στις 7 Νοεμβρίου 2021.
Συντεταγμένες: 23°43′00″N 15°57′00″W﻿ / ﻿23.716667°N 15.95°W﻿ / 23.716667; -15.95

Η **Ντάχλα** (αραβικά: الداخلة‎, ισπανικά: Villa Cisneros) είναι πόλη στη Δυτική Σαχάρα. Είναι η δεύτερη μεγαλύτερη πόλη της χώρας και βρίσκεται σε μία μικρή χερσόνησο στις αφρικανικές ακτές του Ατλαντικού Ωκεανού, 550 χιλιόμετρα νότια της πρωτεύουσας Ελ Αγιούν. Το 2012 ο πληθυσμός της υπολογίζονταν στους 97.635 κατοίκους.

Παραπομπές
----------

1. ↑  Αιματηρά επεισόδια μετά από αγώνα στη Δυτική Σαχάρα 27/9/2011, antenna.gr
2. ↑  World Gazetteer: ad-Dāẖlah archive.is

Εξωτερικοί σύνδεσμοι
--------------------

* Πολυμέσα σχετικά με το θέμα  Dakhla στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 249408325
* SUDOC: 050620827

 |

 |
Κύριο λήμμα: Υπουργείο Άμυνας (Ηνωμένο Βασίλειο)
Ο **Γραμματέας του Κράτους για την Άμυνα του Ηνωμένου Βασιλείου**) (αγγλικά: **United Kingdom Secretary of State for Defence**) – (στα ελληνικά Μ.Μ.Ε. αναφέρεται ως ***Υπουργός Άμυνας***) είναι υψηλόβαθμο στέλεχος της Κυβέρνησης του Ηνωμένου Βασιλείουκαι είναι επικεφαλής του Υπουργείου Άμυνας του Ηνωμένου Βασιλείου.

Η θέση του Γραμματέα του Κράτους για την Άμυνα, δημιουργήθηκε την 1η Απριλίου 1964, αντικαθιστώντας τις τότε αντίστοιχες υπουργικές θέσεις, οι οποίες ήταν διαχωρισμένες σε διαφορετικά υπουργεία. Ο Υπουργός Άμυνας, επικουρείται από δύο υφυπουργούς και από μία ηγετική ομάδα του Υπουργείου Άμυνας.

Ο εκάστοτε Υπουργός Άμυνας, είναι υποχρεωμένος να λογοδοτεί για το έργο του, στην αρμόδια Ειδική Επιτροπή Άμυνας της Βουλής των Κοινοτήτων του Ηνωμένου Βασιλείου. 

Από τις 31 Αυγούστου 2023, ο βουλευτής του Συντηρητικού Κόμματος, Γκραντ Σαπς, υπηρετεί ως Υπουργός Άμυνας του Ηνωμένου Βασιλείου.

Αρμοδιότητες
------------

Το αξίωμα του *Γραμματέα του Κράτος επί της Άμυνας του Ηνωμένου Βασιλείου*, σε γενικές γραμμές είναι αντίστοιχο με αυτή των υπολοίπων Υπουργών Άμυνας των άλλων κρατών. Οι κύριες αρμοδιότητες του Γραμματέα, είναι οι εξής:

* Επικεφαλής του Υπουργείου Άμυνας του Ηνωμένου Βασιλέιου
* Μέλος του Συμβουλίου Εθνικής Ασφάλειας του Ηνωμένου Βασιλείου
* Αρμόδιος για τις στρατηγικές επιχειρήσεις και την στρατηγική της χώρας
* Επίβλεψη των Στρατιωτικών Υπηρεσιών Πληροφοριών (DI)
* Επαφές με διεθνείς οργανισμούς και συνεργασίες, ΝΑΤΟ, κλπ.
* Σχεδιασμός Αμυντικής Πολιτικής
* Επίβλεψη του προγράμματος Πυρηνικών Όπλων ("Trident")
* Διαχείριση Στρατιωτικών Πόρων
* Επαφές με την στρατιωτική ηγεσία των ΒΕΔ

Κατάλογος Υπουργών Άμυνας
-------------------------

Παραπομπές
----------


1. ↑
2. ↑
3. ↑
4. ↑  Chuter, Andrew (24 Ιουλίου 2019). «Britain gets new defense secretary amid mass leadership shuffle». *Defense News* (στα Αγγλικά). Ανακτήθηκε στις 20 Ιουλίου 2022.
5. ↑
6. ↑
Ο **Φιλάρετος Γιαννούλης** ήταν Έλληνας ιεράρχης. 

Υπηρέτησε επί πολλά χρόνια την ελληνορθόδοξη κοινότητα της Βιέννης και διετέλεσε Μητροπολίτης Καλαβρύτων και Αιγιαλείας στην αρχή του 20ού αιώνα.

Βιογραφικά στοιχεία
-------------------

Ο Φιλάρετος Γιαννούλης γεννήθηκε το 1839 στο χωριό Βελλά της ορεινής Αιγιαλείας. Το Φιλάρετος είναι το όνομα το οποίο έλαβε αργότερα κατά την χειροτονία του, ενώ το αρχικό του μας είναι άγνωστο. Πιθανολογείται πως ήταν Φιλοποίμην το οποίο ήταν αρκετά κοινό στην περιοχή. 

Εκάρη μοναχός στην Ιερά Μονή Παμμεγίστων Ταξιαρχών Αιγίου, όπου και χειροτονήθηκε Διάκονος το 1855. Στο μοναστήρι είχε αξιόλογο έργο, και συνέβαλε στην αγιογράφηση του ναού. Σπούδασε στη Θεολογική Σχολή του Πανεπιστημίου Αθηνών. 

Το 1871 μετέβη στην Βιέννη της Αυστρίας όπου και υπηρέτησε ως διάκονος και εν συνεχεία πρεσβύτερος στην ελληνορθόδοξη κοινότητα στον Ι. Ν. της Αγίας Τριάδος. 

Το 1898, με κλονισμένη υγεία, επιστρέφει στην Ελλάδα και το 1901 αναλαμβάνει την Ιερά Μητρόπολη Καλαβρύτων και Αιγιαλείας. 

Εκοιμήθη το 1907. 

Ετάφη στο νεκροταφείο της πόλεως του Αιγίου.

Το όνομα του Φιλάρετου Γιαννούλη μνημονεύεται στη βάση αγιογραφίας σε εκκλησία στην Ι. Μ. Παμμεγίστων Ταξιαρχών Αιγίου.
Ο τάφος του Φιλάρετου Γιαννούλη.

Παραπομπές
----------

1. ↑  «Βιογραφικά στοιχεία του Φιλάρετου Γιαννούλη». *users.sch.gr*. Ανακτήθηκε στις 1 Απριλίου 2021.
2. ↑  «Συμπλήρωσης επισκοπικού καταλόγου Κερνίτζης (=Καλαβρύτων και Αιγιαλείας)» (PDF). *ecclesia.gr*. Ανακτήθηκε στις 2 Απριλίου 2021.
3. ↑  «Η νεκρολογία του Φιλάρετου Γιαννούλη με πολλά βιογραφικά στοιχεία στην εφημερίδα «Νεολόγος» των Πατρών της 04/03/1907». *mouseiotipou.gr*. Ανακτήθηκε στις 1 Απριλίου 2021.
Αρκτικός Κύκλος
Ο όρος **Αρκτικός κύκλος** ή **Βόρειος πολικός κύκλος** απαντάται τόσο ως γεωγραφικός όρος, όσο και ως  αστρονομικός.

Γεωγραφικός όρος
----------------

Ο **Αρκτικός Κύκλος** είναι ένας από τους πέντε παράλληλους κύκλους γεωγραφικού πλάτους που σηματοδοτούν τους χάρτες της Γης. Είναι ο παράλληλος γεωγραφικού πλάτους 66° 33΄ 38΄΄ βόρεια του Ισημερινού. Ο Αρκτικός κύκλος χωρίζει την Αρκτική ζώνη από την *Βόρεια Ήπια Ζώνη* της κυρίας *Εύκρατης ζώνης*. Ονομάζεται *Αρκτικός* γιατί αντιστοιχεί στο νοτιότερο άκρο του αστερισμού της Μεγάλης Άρκτου.

Ο Αρκτικός Κύκλος σηματοδοτεί τη γεωγραφική περιοχή μέσα στην οποία εμφανίζεται το φαινόμενο της πολικής ημέρας και της πολικής νύχτας: βορειότερα του Αρκτικού Κύκλου, ο αρκτικός ήλιος είναι πάνω από τον ορίζοντα για 24 συνεχόμενες ώρες τουλάχιστον για μια μέρα το χρόνο (για έξι μήνες στους πόλους) – φαινόμενο που αναφέρεται συνήθως ως ήλιος του μεσονυχτίου. Παρομοίως, κατά το Χειμώνα, ο Αρκτικός ήλιος θα βρεθεί κάτω από τον ορίζοντα για 24 ώρες τουλάχιστον για μια μέρα το χρόνο. Στις περιοχές που βρίσκονται ακριβώς πάνω στον Αρκτικό Κύκλο, το φαινόμενο της 24ωρης μέρας και 24ωρης νύχτας εμφανίζονται ακριβώς μια φορά το χρόνο, κατά το θερινό και χειμερινό ηλιοστάσιο αντίστοιχα.

Αστρονομικός όρος
-----------------

Ο Ουράνιος «αρκτικός κύκλος» ή ουράνιος «βόρειος πολικός κύκλος» ονομάζεται στην Ουράνια σφαίρα ο βόρειος παράλληλος κύκλος που παρουσιάζει πολική απόσταση 23° 27΄ ή απόκλιση, από ουράνιο ισημερινό, 66° 33΄.

Δείτε επίσης
------------

* Αρκτική

Εξωτερικοί σύνδεσμοι
--------------------

* Τοπογραφικός χάρτης του Αρκτικού Κύκλου

### Ψηφιακό αρχείο ΕΡΤ

* Εξάντας: Αναμέτρηση στη στέγη του κόσμου (*μέρος 1ο*) (Αρχείο ντοκιμαντέρ της ΕΡΤ)
* Εξάντας: Αναμέτρηση στη στέγη του κόσμου (*μέρος 2ο*) (Αρχείο ντοκιμαντέρ της ΕΡΤ)
* Εξάντας: Αναμέτρηση στη στέγη του κόσμου (*μέρος 3ο*) (Αρχείο ντοκιμαντέρ της ΕΡΤ)

|  |  |  |  |
| --- | --- | --- | --- |
| 

| π • σ • ε
Οι 5 βασικοί νοητοί κύκλοι της Γης |
| --- |
|  |
| 
* Αρκτικός κύκλος
* Τροπικός του Καρκίνου
* Ισημερινός
* Τροπικός του Αιγόκερω
* Ανταρκτικός κύκλος
 |

 |
Η **Κυβέρνηση της Αργεντινής** (ισπανικά: *Gobierno de Argentina*) λειτουργεί στο πλαίσιο μιας προεδρικής δημοκρατίας, που αποτελεί το πολίτευμα της χώρας, δομημένης σε ένα ομοσπονδιακό σύστημα. Ο Πρόεδρος της Αργεντινής είναι τόσο αρχηγός του κράτους όσο και επικεφαλής της κυβέρνησης. Η εκτελεστική εξουσία ασκείται από τον Πρόεδρο. Η νομοθετική εξουσία ασκείται τόσο από την εκτελεστική όσο και από το Εθνικό Συμβούλιο. Η δικαστική εξουσία είναι ανεξάρτητη από την εκτελεστική και από τη νομοθετική εξουσία.

Παραπομπές
----------

1. ↑  Αργεντινή: Οικονομικές συμφωνίες 845 εκατ. δολαρίων με την Παγκόσμια Τράπεζα Αρχειοθετήθηκε 2016-07-18 στο Wayback Machine. naftemporiki.gr

Εξωτερικοί σύνδεσμοι
--------------------

* Πολυμέσα σχετικά με το θέμα  Government of Argentina στο Wikimedia Commons
* Επίσημος ιστότοπος
Συντεταγμένες: 34°23′44″N 132°27′12″E﻿ / ﻿34.39556°N 132.45333°E﻿ / 34.39556; 132.45333


Το **Μνημείο Ειρήνης της Χιροσίμα**, που είναι γνωστό και σαν **Θόλος της Ατομικής Βόμβας** (ιαπωνικά: 原爆ドーム‎) *Θόλος Genbaku*), είναι Μνημείο Παγκόσμιας Κληρονομιάς της UNESCO που βρίσκεται στη Χιροσίμα της Ιαπωνίας. Μπήκε στη λίστα των ΜΠΠΚ το 1996. Είναι μέρος του Πάρκου Ειρήνης της Χιροσίμα.

Το κτίριο σχεδιάστηκε από τον Τσέχο αρχιτέκτονα Γιαν Λέτζτελ, ολοκληρώθηκε τον Απρίλιο του 1915, και ονομάστηκε «Εμπορική Έκθεση της Περιφέρειας της Χιροσίμα». Άνοιξε επίσημα για το κοινό τον Αύγουστο του ίδιου έτους. Αργότερα λειτούργησε σαν εκθεσιακός χώρος των βιομηχανικών προϊόντων της περιοχής.

Η πυρηνική έκρηξη της 6ης Αυγούστου 1945 έγινε σχεδόν ακριβώς πάνω από το κτίριο (το υπόκεντρο ήταν 150 μέτρα ψηλότερα), και είναι το μόνο που βρισκόταν τόσο κοντά και άντεξε στην έκρηξη. Το κτίριο παραμένει στη κατάσταση που βρέθηκε αμέσως μετά την έκρηξη, προκειμένου να θυμίζει τις συνέπειες μιας πυρηνικής καταστροφής, και να αποτελεί σύμβολο ελπίδας για την ειρήνη στον κόσμο και την εξάλειψη των πυρηνικών όπλων.

Η Κίνα εξέφρασε επιφυλάξεις όσον αφορά τη συμπερίληψη του Μνημείου στον κατάλογο Παγκόσμιας Πολιτιστικής Κληρονομιάς και ο εκπρόσωπος των Ηνωμένων Πολιτειών στην αρμόδια επιτροπή αποστασιοποιήθηκε από την απόφαση. Η Κίνα πρόβαλλε την αντίρρηση ότι υπήρχε πιθανότητα το μνημείο να χρησιμοποιηθεί για να υποβαθμιστεί το γεγονός ότι οι αντίπαλοι της Ιαπωνίας στον πόλεμο θρήνησαν τα περισσότερα θύματα, ενώ οι Ηνωμένες Πολιτείες ισχυρίστηκαν ότι το μνημείο σαν τέτοιο δεν συμπεριλαμβάνει το απαραίτητο ιστορικό υπόβαθρο.

* Το κτίριο στην αρχική του μορφή (φωτογραφία γύρω στο 1921 – 1933)Το κτίριο στην αρχική του μορφή (φωτογραφία γύρω στο 1921 – 1933)
* Μακρινή άποψη από τη γέφυρα ΑιόιΜακρινή άποψη από τη γέφυρα Αιόι
* Κάτοικοι της πόλης περνούν από το Μνημείο Ειρήνης πηγαίνοντας στην εκδήλωση μνήμης για την έκρηξη, στις 6 Αυγούστου 2004Κάτοικοι της πόλης περνούν από το Μνημείο Ειρήνης πηγαίνοντας στην εκδήλωση μνήμης για την έκρηξη, στις 6 Αυγούστου 2004
* Ο θόλος, νοτιοδυτική άποψηΟ θόλος, νοτιοδυτική άποψη
* Ο θόλοςΟ θόλος
* Dome with plaqueDome with plaque
* Ο θόλος τότε και τώραΟ θόλος τότε και τώρα

Δείτε επίσης
------------

* Πάρκο Ειρήνης της Χιροσίμα
* Ρίψη ατομικής βόμβας στη Χιροσίμα και το Ναγκασάκι

Παραπομπές
----------

1. ↑  WH Committee: Report of the 20th Session, Merida 1996

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Μνημείο Ειρήνης της Χιροσίμα** |

* Επίσημη σελίδα
* Εμπορική Έκθεση
* Επίσημη σελίδα στο site της UNESCO

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 158019593
* LCCN: nr92019567
* NDL: 01227133

 |

 |
O **Λουδοβίκος Α΄**, ιταλ. *Lodovico (Luigi) I*, (1268 - 18 Ιανουαρίου 1360) από τον Οίκο των Γκοντζάγκα, ήταν αντιπρόσωπος των αστών (capitano del popolo) της Μάντουα και εκπρόσωπος (vicar) του βασιλιά της Γερμανίας.

Βιογραφία
---------

Γεννήθηκε στη Μάντουα και ήταν γιος του Γκουίντο Κορράντι, γιου του Αντόνιο Κορράντι.

Το 1328 με τη βοήθεια των Γιβελίνων του Κανγκράντε Α΄ ντελα Σκάλα, κυβερνήτη της Βερόνα και του πεθερού του Γκουγκλιέλμο-Ατσόνε Πανεμπάρκο, έδιωξε τον Ρινάλντο Μπονακόλσι από τη Μάντουα και τον αντικατέστησε ως γενικός αντπρόσωπος (capitano generale). Έπειτα από 12 ημέρες εκλέχθηκε *αντιπρόσωπος των αστών* (capitano del popolo) από τους κατοίκους. To επόμενο έτος ο Λουδοβίκος Δ΄ Βίττελσμπαχ, βασιλιάς της Γερμανίας τον όρισε ως βασιλικό εκπρόσωπο (vicar). Το 1335 έγινε κύριος του Ρέτζο Εμίλια.

Το 1339 υποστήριξε τους αδελφούς Λουκίνο Βισκόντι (κοντοτιέρος) και Τζοβάννι Βισκόντι και τον ανιψιό τους Ατσόνε Βισκόντι εναντίον του Μαστρίνο Β΄ ντελα Σκάλα και του Λοντρίζιο Βισκόντι στέλνοντας στρατό, που βοήθησε τους πρώτους να νικήσουν στη μάχη του Παραμπιάγκο. Το 1342 βοήθησε την Πίζα να αντισταθεί σε επίθεση της Φλωρεντίας.

Το 1349 ο Λουδοβίκος Α΄ φιλοξένησε τον ποιητή Φραντσέσκο Πετράρκα, που είχε έλθει στη Μάντουα για να επισκεφθεί τον τάφο του Βιργιλίου. Κατά τα τελευταία έτη του πολέμησε εναντίον του Μπερναμπό Βισκόντι κυρίου του Μιλάνου. Απεβίωσε στη Μάντουα το 1360 και τάφηκε στον Καθεδρικό ναό της πόλης. Τον διαδέχθηκε ο πρωτότοκος γιος του Γκουίντο στη Μάντουα και ο νεότερος Φελτρίνο στο Ρέτζο.

Οικογένεια
----------

Νυμφεύτηκε πρώτα τη Ρικίλντε Ραμπέρτι και είχε τέκνα:

* Γκουίντο 1290-1369, αντιπρόσωπος των αστών (capitano del popolo) της Μάντουα.
* Φελτρίνο π. 1330-1374, κοντοτιέρος, κύριος του Ρέτζο, που το πώλησε κρατώντας μόνο τη Νοβελάρα.

Η Ρικίλντε απεβίωσε το 1318 και ο Λουδοβίκος Α΄ νυμφεύτηκε τη δεύτερη σύζυγό του Κατερίνα Μαλατέστα, κόρη του Παντόλφο Α΄ κυρίου του Ρίμινι. Αργότερα έκανε τρίτο γάμο με τη Νοβέλα Μαλασπίνα, κόρη του μαρκησίου της Σπινέτα.

Υποσημειώσεις
-------------

1. ↑  οπαδών του πάπα, αντίθετοι με το Γερμανό βασιλιά
2. ↑  «Cronaca universale della città di Mantova». Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 23 Φεβρουαρίου 2017.
3. ↑  ο διοικητής (podestà) ήταν εκπρόσωπος των ευγενών (potentes), ενώ ο αντιπρόσωπος των αστών (capitano del popolo) ήταν από τους εμπόρους, τις συντεχνίες και τους πλοιοκτήτες (δηλ. των populares).
4. ↑  ήταν ανιψιός των Λουκίνο και Τζιοβάννι, γιος του αδελφού τους Στέφανο.

Πηγές
-----

* Genealogy of the Gonzaga of Novellara Αρχειοθετήθηκε 2016-03-04 στο Wayback Machine.

Εξωτερικοί σύνδεσμοι
--------------------

* Πολυμέσα σχετικά με το θέμα  Ludovico I Gonzaga, Lord of Mantua στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 19190702
* LCCN: nb2003011433
* GND: 124745512

 |

 |
To **"Wait and Bleed"** είναι ένα τραγούδι του αμερικανικού Heavy metal συγκροτήματος Slipknot, που συμπεριλήφθηκε στον πρώτο τους δίσκο, *Slipknot*, το 1999. Τον Ιούλιο του 1999, κυκλοφόρησε και ως το πρώτο single του δίσκου αυτού. Το single έφτασε έως και την 34η θέση των αμερικανικών Hot Mainstream Rock Tracks και στην 27η θέση των βρετανικών charts.

Τη μουσική του κομματιού την έγραψε ο Joey Jordison, ενώ τους στίχους ο Corey Taylor. Το κομμάτι θεωρείται ως ένα από τα πιο δημοφιλή του συγκροτήματος. Επίσης, έλαβε μία υποψηφιότητα στα Grammy, στην κατηγορία Best Metal Performance, το 2001. Στα Kerrang! Awards πήρε το βραβείο του Καλύτερου Single για το 2000. Το VH1, συμπεριέλαβε το κομμάτι ανάμεσα στα 40 Σπουδαιότερα Metal Τραγούδια και το κατέταξε στην 36η θέση.

Παραπομπές
----------

1. ↑  «Artist Chart History - Slipknot». *Billboard*. Ανακτήθηκε στις 5 Σεπτεμβρίου 2008.
2. ↑  «Chart Stats - Slipknot». Chart Stats. Αρχειοθετήθηκε από το πρωτότυπο στις 29 Ιουνίου 2012. Ανακτήθηκε στις 7 Φεβρουαρίου 2008.
3. ↑  «Grammy Awards: Best Metal Performance». Rock On The Net. Ανακτήθηκε στις 5 Σεπτεμβρίου 2008.
4. ↑  «VH1 40 Greatest Metal Songs». *VH1*. Μαΐου 2006. Αρχειοθετήθηκε από το πρωτότυπο στις 26 Φεβρουαρίου 2009. Ανακτήθηκε στις 10 Σεπτεμβρίου 2006.

Εξωτερικοί σύνδεσμοι
--------------------

* Το video clip στο Slipknot Official στο YouTube
Ένα τετράπλευρο Λάμπερτ
Στη γεωμετρία, το **τετράπλευρο Λάμπερτ** είναι ένα τετράπλευρο στο οποίο τρεις από τις γωνίες του είναι ορθές. Ιστορικά, η τέταρτη γωνία ενός τετραπλεύρου Λάμπερτ είχε σημαντικό ενδιαφέρον, καθώς εάν μπορούσε να δειχθεί ότι είναι ορθή γωνία, τότε το αξίωμα των παραλλήλων θα μπορούσε να αποδειχθεί ως θεώρημα. Είναι πλέον γνωστό ότι η τέταρτη γωνία εξαρτάται από τη γεωμετρία στην οποία υπάρχει το τετράπλευρο. Στην υπερβολική γεωμετρία η τέταρτη γωνία είναι οξεία, στην Ευκλείδεια γεωμετρία είναι ορθή και στην ελλειπτική γεωμετρία είναι αμβλεία.

Ένα τετράπλευρο Λάμπερτ μπορεί να κατασκευαστεί από ένα τετράπλευρο Σακέρι, ενώνοντας τα μέσα της βάσης και της κορυφής του τετραπλεύρου Σακέρι. Αυτό το ευθύγραμμο τμήμα είναι κάθετο τόσο στη βάση όσο και στην κορυφή και έτσι το κάθε μισό του τετραπλεύρου Σακέρι είναι ένα τετράπλευρο Λάμπερτ.

Το τετράπλευρο Λάμπερτ στην υπερβολική γεωμετρία
------------------------------------------------

Στην υπερβολική γεωμετρία ένα τετράπλευρο Λάμπερτ *AOBF*, όπου οι γωνίες {\displaystyle \angle FAO,\angle AOB} και {\displaystyle \angle OBF} είναι ορθές και το σημείο *F* είναι απέναντι από το σημείο *O*, η γωνία {\displaystyle \angle AFB} είναι οξεία και η καμπυλότητα ισούται με -1, ισχύουν οι ακόλουθες σχέσεις:

{\displaystyle \cosh OF=\cosh OA\cosh AF}

{\displaystyle \cosh OF=\cosh OB\cosh BF}

{\displaystyle \sin \angle AFB={\frac {\cosh OB}{\cosh AF}}={\frac {\cosh OA}{\cosh BF}}}

  

{\displaystyle \sin \angle AOF={\frac {\sinh AF}{\sinh OF}}}

{\displaystyle \cot \angle AFB=\tanh OA\sinh AF=\tanh OB\sinh BF}

{\displaystyle \cos \angle AOF={\frac {\tanh OA}{\tanh OF}}}

{\displaystyle \tan \angle AOF={\frac {\tanh AF}{\sinh OA}}}

{\displaystyle \sinh AF=\sinh OB\cosh BF}

{\displaystyle \tanh AF=\cosh OA\tanh OB}

{\displaystyle \sinh BF=\sinh OA\cosh AF}

{\displaystyle \tanh BF=\cosh OB\tanh OA}

Όπου {\displaystyle \tanh ,\cosh } και \sinh  είναι οι υπερβολικές συναρτήσεις.

Δείτε επίσης
------------

* Μη Ευκλείδεια γεωμετρία

Βιβλιογραφικές αναφορές
-----------------------

* George E. Martin, *The Foundations of Geometry and the Non-Euclidean Plane*, Springer-Verlag, 1975
* MJ Greenberg, *Euclidean and Non-Euclidean Geometries: Development and History*, 4η έκδοση, WH Freeman, 2008.
Ο **Νάνος του Υδροχόου** είναι νάνος γαλαξίας που ταξινομείται μορφολογικά ως ακανόνιστος γαλαξίας και καταγράφηκε για πρώτη φορά το 1959 από την Επισκόπηση του Αστεροσκοπείου «David Dunlap» (DDO). Βρίσκεται στον αστερισμό Υδροχόο. Αποτελεί μέλος της Τοπικής ομάδας γαλαξιών, αν και πολύ απομονωμένο από τα υπόλοιπα: είναι ένα από τα λίγα μέλη της Τοπικής ομάδας για τα οποία μπορεί να αποκλεισθεί ότι πέρασαν κατά το παρελθόν δίπλα από τον Γαλαξία μας ή από τον Γαλαξία της Ανδρομέδας, με βάση τη σημερινή θέση και ταχύτητά του.

Η ιδιότητα του Νάνου του Υδροχόου ως μέλους της Τοπικής ομάδας επιβεβαιώθηκε μόλις το 1999, με τον υπολογισμό της αποστάσεώς του με τη μέθοδο του άκρου του κλάδου των ερυθρών γιγάντων. Η απόστασή του από τον Γαλαξία μας είναι 3,2 (συν ή πλην 0,2) εκατομμύρια έτη φωτός, κάτι που σημαίνει ότι ο Νάνος του Υδροχόου είναι απομονωμένος στον χώρο. Είναι ένας από τους λιγότερο λαμπρούς γαλαξίες της Τοπικής ομάδας που περιέχει σημαντικές ποσότητες διάχυτου ουδέτερου υδρογόνου και έτσι υποστηρίζει ακόμα τη γένεση νέων αστέρων, αν και σε εξαιρετικά βραδείς ρυθμούς.
Εξαιτίας της μεγάλης αποστάσεώς του από τη Γη, απαιτούνται μεγάλα τηλεσκόπια προκειμένου να μελετηθούν λεπτομερώς οι αστρικοί πληθυσμοί του Νάνου του Υδροχόου. Μεταβλητοί αστέρες τύπου RR Λύρας έχουν ανακαλυφθεί στον γαλαξία αυτόν, υποδεικνύοντας την ύπαρξη αστέρων ηλικίας μεγαλύτερης των 10 δισεκατομμυρίων ετών, αλλά η πλειονότητα των αστέρων του είναι αρκετά νεότερων ηλικιών (διάμεση ηλικία 6,8 δισεκατομμύρια έτη). Από όλους τους γνωστούς γαλαξίες της Τοπικής ομάδας, μόνο ο Λέων A έχει μικρότερη μέση ηλικία αστέρων, γεγονός που οδηγεί στο πιθανό συμπέρασμα ότι η καθυστερημένη αστρογένεση σχετίζεται με την απομόνωση ενός γαλαξία.

Ο Νάνος του Υδροχόου μας πλησιάζει με ταχύτητα 141 χιλιομέτρων το δευτερόλεπτο (508 χιλιάδες χιλιόμετρα την ώρα).

Παραπομπές
----------

1. 1 2  van den Bergh, Sidney (Απρίλιος 2000). «Updated Information on the Local Group». *The Publications of the Astronomical Society of the Pacific* **112** (770): 529–536. doi:10.1086/316548. Bibcode: 2000PASP..112..529V
2. ↑  «SIMBAD Astronomical Database». *Results for Aquarius Dwarf*. Ανακτήθηκε στις 29 Νοεμβρίου 2006.
3. ↑  Cole, Andrew (November 2014). «Delayed Star Formation in Isolated Dwarf galaxies: Hubble Space Telescope Star Formation History of the Aquarius Dwarf Irregular». *The Astrophysical Journal* **795** (1): 54. doi:10.1088/0004-637X. Bibcode: 2014ApJ...795...54C.

  


|  |  |
| --- | --- |
| 

|  |
| --- |
| * Πύλη:Αστρονομία
 |

 |
Ο Πάνος Σπηλιόπουλος το 2013, κατά τη διάρκεια συνεδρίασης του Δημοτικού Συμβουλίου Αιγάλεω.Ο **Πάνος Σπηλιόπουλος**, (Αρχαία Ολυμπία Ηλείας, 6 Δεκεμβρίου 1939 - Αθήνα, 28 Αυγούστου 2023) ήταν Έλληνας δικηγόρος και πολιτικός. Είχε διατελέσει νομάρχης Λακωνίας και τρεις τετραετίες δήμαρχος Αιγάλεω.

Βιογραφικά στοιχεία
-------------------

Γεννήθηκε στα Άσπρα Σπίτια Ηλείας. Εγκαταστάθηκε στο Αιγάλεω το 1959 και σπούδασε στη Νομική Σχολή στο Πανεπιστήμιο Αθηνών, από το οποίο αποφοίτησε το 1967. Στη διάρκεια των σπουδών του, ασχολήθηκε με την πολιτική και χρημάτισε αναπληρωτής γραμματέας της *Ένωσης Δημοκρατικής Νεολαίας Αιγάλεω*.

Κατά τη διάρκεια της δικτατορίας εντάχθηκε στον αντιδικτατορικό αγώνα και στην οργάνωση «Δέκα». Το 1974 έγινε μέλος του ΠΑΣΟΚ και ήταν υποψήφιος βουλευτής της Β΄ εκλογικής περιφέρειας Αθηνών στις εκλογές του ίδιου έτους. Πήρε μέρος στις δημοτικές εκλογές του 1978 και σε ηλικία 38 ετών εκλέχθηκε για πρώτη φορά δήμαρχος Αιγάλεω, αξίωμα το οποίο υπηρέτησε επί συνολικά δώδεκα έτη, και συγκεκριμένα στις περιόδους από 1979 έως το 1982, από το 1983 έως το 1986 και από το 1991 έως το 1994. Από το 1987 έως το 1989 διετέλεσε νομάρχης Λακωνίας.

Θεωρείται από τους αναβαθμιστές της πόλης του Αιγάλεω, καθώς επί των ημερών του συντελέσθηκαν σημαντικά αποχετευτικά και αντιπλημμυρικά έργα. Επίσης, διαμορφώθηκαν πλατείες, άρχισε η αξιοποίηση του Άλσους Αιγάλεω και η κατασκευή του Πολιτιστικού Κέντρου και του νέου Δημαρχείου επί της Ιεράς Οδού. Στις δημοτικές εκλογές του Νοεμβρίου του 2010, έλαβε μέρος ως «αριστείνδην» υποψήφιος δημοτικός σύμβουλος και εκλέχθηκε με την παράταξη *Αιγάλεω-Νέα εποχή* του Χρήστου Καρδαρά. Είχε, επίσης, διατελέσει πρόεδρος του Δημοτικού συμβουλίου του Δήμου Αιγάλεω.

Πηγές
-----

* Ευγενία Μπουρνόβα «Από τις Νέες Κυδωνίες στο Δήμο Αιγάλεω», 2002

Παραπομπές
----------

1. ↑  'Πέθανε ο πρώην δήμαρχος Αιγάλεω Πάνος Σπηλιόπουλος'
2. ↑  «Νέος Νομάρχης στο Νομό μας». *εφημερίδα «Καρυές»*. Γενάρης - Φλεβάρης 1987.. Ανακτήθηκε στις 22-06-2016.
Το **Βέρνον** (αγγλικά: Vernon) είναι πόλη στην περιοχή Οκάναγκαν στο νότιο εσωτερικό της Βρετανικής Κολομβίας του Καναδά. Βρίσκεται 440 χλμ. βορειοανατολικά του Βανκούβερ. Πήρε το όνομά του από τον Φορμπς Τζωρτζ Βέρνον, πρώην Μέλος της Νομοθετικής Συνέλευσης της Βρετανικής Κολομβίας που βοήθησε στην ίδρυση του Ράντσου Κόλντστριμ στο γειτονικό Κόλντστριμ. Η πόλη του Βέρνον ιδρύθηκε στις 30 Δεκεμβρίου 1892 και έχει πληθυσμό 40.000 κατοίκους (2013), ενώ η μητροπολιτική του περιοχή, το Ευρύτερο Βέρνον, έχει πληθυσμό 58.584 κατοίκους σύμφωνα με την καναδική απογραφή του 2011. Με αυτόν τον πληθυσμό, το Βέρνον είναι η μεγαλύτερη πόλη στην περιφερειακή ζώνη του Βόρειου Οκάναγκαν. Οι κάτοικοι του Βέρνον αποκαλούνται «Βερνονίτες».

Παραπομπές
----------

1. ↑  www12.statcan.gc.ca/census-recensement/2016/dp-pd/prof/index.cfm?Lang=E.
2. ↑  «Population and dwelling counts, for Canada, census metropolitan areas, census agglomerations and census subdivisions (municipalities), 2006 and 2001 censuses». Statistics Canada. Αρχειοθετήθηκε από το πρωτότυπο στις 2 Οκτωβρίου 2009. Ανακτήθηκε στις 15 Μαρτίου 2007.

Εξωτερικοί σύνδεσμοι
--------------------

* Πολυμέσα σχετικά με το θέμα  Vernon, British Columbia στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 134786743
* LCCN: n79134219

 |

 |